हाथरस। ट्रक आपरेटरों की जिद गेहूं खरीद केंद्रों के स्टाफ के लिए मुसीबत बन गई है। उनके सामने दोहरी मुश्किल है। एक तो सेंटरों पर जगह न होने से वह नई खरीद नहीं कर पा रहे, जिससे उन्हें किसानों का गुस्सा भी झेलना पड़ रहा है। दूसरी तरफ उनके सामने सेंटरों पर रखे गेहूं की सुरक्षा की चुनौती खड़ी हो गई है। क्रय केंद्र प्रभारियों को यह डर सता रहा है कि अगर किसी तरह बारिश हो गई तो सेंटरों पर खुले में रखे गेहूं को वह कहां ले जाएंगे। कैसे कर पाएंगे इसकी हिफाजत। अगर भीगकर गेहूं खराब हुआ तो कौन होगा इसके लिए जिम्मेदार। यही वजह है कि क्रय केंद्रों के कर्मी इन-दिनों ट्रकों के इंतजाम के लिए भागदौड़ कर रहे हैं, फिर भी उन्हें सफलता नहीं मिल रही। सरकारी माल ढोने वाले ट्रक आपरेटरों ने साफ कह दिया है कि हॉल्ंिटग व डैमेज खर्च के बिना वह उनका गेहूं नहीं उठाएंगे, जबकि ट्रांसपोर्टर भी इसी वजह से उनका माल उठाने को तैयार नहीं हैं कि अगर ट्रक हॉल्ंिटग में फंस गए तो उन्हें नुकसान उठाना पड़ जाएगा। इधर, गेहूं की तुलाई न होने से किसानों की परेशानी भी बढ़ रही है।